《若邪溪》
元代·韩性

一川暝色锁烟萝，萧洒禅关偈独过。檐卜香中诗梦远，芭蕉叶上雨声多。

九重阙下心犹恋，二十年前事总讹。画舫兰桡待明发，若邪溪水夜增波。

作者简介：（1266—1341）元绍兴人，字明善。博综群籍，尤邃于性理之学。为文博达俊伟，自成一家。居家教授，受业者甚众。巷夫街叟，童稚厮役，咸称为韩先生。宪府尝举为教官，不赴。卒谥庄节。